
[bookmark: TextBodyBegin]Euroopan parlamentti, joka
–	ottaa huomioon Grzegorz Braunin koskemattomuuden pidättämistä koskevan, Puolan valtakunnansyyttäjän 4. syyskuuta 2025 päivätyllä kirjeellä esitetyn pyynnön, jolla toimitettiin kansallisen muistiperinnön instituutin – Puolan kansaa vastaan tehtyjen rikosten syytekomission (Oddział Instytutu Pamięci Narodowej w Krakowie - Komisja Ścigania Zbrodni przeciwko Narodowi Polskiemu) Krakovan toimiston esittämä pyyntö häntä vastaan vireillä olevassa rikosasiassa ja josta ilmoitettiin parlamentissa 6. lokakuuta 2025,
–	ottaa huomioon, että Grzegorz Braunin katsotaan luopuneen oikeudestaan tulla kuulluksi työjärjestyksen 9 artiklan 6 kohdan mukaisesti,
–	ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
–	ottaa huomioon Euroopan unionin tuomioistuimen 21. lokakuuta 2008, 19. maaliskuuta 2010, 6. syyskuuta 2011, 17. tammikuuta 2013 ja 19. joulukuuta 2019 antamat tuomiot[footnoteRef:1], [1:  	Yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543, unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23 sekä unionin tuomioistuimen tuomio 19.12.2019, Junqueras Vies, C-502/19, ECLI:EU:C:2019:1115.] 

–	ottaa huomioon Puolan tasavallan perustuslain 105 pykälän 2 ja 5 momentin
–	ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
–	ottaa huomioon oikeudellisten asioiden valiokunnan mietinnön (A10-0076/2026),
[bookmark: _Hlk222405545]A.	ottaa huomioon, että Puolan valtakunnansyyttäjä toimitti 4. syyskuuta 2025 päivätyllä kirjeellä Puolan kansaa vastaan tehtyjen rikosten syytekomission (Oddział Instytutu Pamięci Narodowej w Krakowie - Komisja Ścigania Zbrodni przeciwko Narodowi Polskiemu) Krakovan toimiston esittämän, Puolasta valitun Euroopan parlamentin jäsenen Grzegorz Braunin koskemattomuuden pidättämistä koskevan pyynnön, joka liittyy useisiin vuonna 2025 väitteiden mukaan tapahtuneisiin rikoksiin;
B.	ottaa huomioon, että pyynnön mukaan väitetään, että Jedwabnessa (Podlasian maakunnassa) 10. heinäkuuta 2025 tehdyssä radiohaastattelussa Grzegorz Braun julkisesti ja tosiasioiden vastaisesti kiisti joukkotuhontarikokset, jotka Saksan kolmannen valtakunnan sotilaat tekivät Auschwitz-Birkenaun tuhoamisleirillä Auschwitzissa vuosina 1941–1944; ottaa huomioon, että väitetty teko on kansallisen muistiperinnön instituutista – Puolan kansaa vastaan tehtyjen rikosten syytekomissiosta 18. joulukuuta 1998 annetun lain 55 pykälässä tarkoitettu rikos;
C.	ottaa huomioon, että pyynnön mukaan väitetään, että Varsovassa 14. heinäkuuta 2025 tehdyssä podcast-haastattelussa Grzegorz Braun julkisesti ja tosiasioiden vastaisesti kiisti joukkotuhontarikokset, jotka Saksan kolmannen valtakunnan virkamiehet tekivät Auschwitz-Birkenaun tuhoamisleirillä Auschwitzissa vuosina 1941–1944; ottaa huomioon, että väitetty teko on kansallisen muistiperinnön instituutista – Puolan kansaa vastaan tehtyjen rikosten syytekomissiosta 18. joulukuuta 1998 annetun lain 55 pykälässä tarkoitettu rikos;
D.	ottaa huomioon, että Grzegorz Braun valittiin Euroopan parlamenttiin kesäkuussa 2024 pidetyissä EU-vaaleissa, mikä tarkoittaa, että hän oli Euroopan parlamentin jäsen väitettyjen rikosten aikaan;
E.	toteaa, että väitetyt rikokset eivät ole Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitettuja Grzegorz Braunin tehtäviään hoitaessaan ilmaisemia mielipiteitä tai äänestyksiä eikä niiden johdosta esitetty Grzegorz Braunin koskemattomuuden pidättämistä koskeva pyyntö liity niihin;
F.	ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan ensimmäisen kohdan a alakohdassa määrätään, että Euroopan parlamentin jäsenillä on sen istuntojen ajan oman valtionsa alueella kansanedustajille myönnetty koskemattomuus;
G.	ottaa huomioon, että Puolan tasavallan perustuslain 105 pykälän 2 ja 5 momentin mukaan vaalien tulosten julkistamispäivästä parlamentin jäsenen toimikauden päättymispäivään saakka jäsentä ei voida asettaa rikosoikeudelliseen vastuuseen ilman Puolan parlamentin alahuoneen suostumusta eikä häntä voida pidättää tai vangita ilman alahuoneen suostumusta, paitsi silloin, kun jäsen tavataan itse teossa tai kun hänen pidättämisensä on tarpeen asianmukaisen menettelyn varmistamiseksi;
[bookmark: _Hlk222405989]H.	ottaa huomioon, että Euroopan unionin erioikeuksista ja vapauksista tehdyssä pöytäkirjassa (N:o 7) määrätyn parlamentaarisen koskemattomuuden tarkoituksena on suojella parlamenttia ja sen jäseniä oikeudenkäynneiltä, jotka liittyvät toimintaan, jota harjoitetaan hoidettaessa parlamentin jäsenten tehtäviä ja jota ei voida erottaa kyseisistä tehtävistä;
I.	ottaa huomioon, että Euroopan parlamentin työjärjestyksen 5 artiklan 2 kohdan mukaan parlamentaarinen koskemattomuus ei ole jäsenen henkilökohtainen erioikeus vaan tae koko parlamentin ja sen jäsenten riippumattomuudesta;
J.	ottaa huomioon, että tässä tapauksessa parlamentti ei löytänyt todisteita fumus persecutionis -tilanteesta eli tosiseikkoja, jotka viittaisivat siihen, että kyseisen oikeusmenettelyn tarkoituksena olisi vahingoittaa Grzegorz Braunin poliittista toimintaa Euroopan parlamentin jäsenenä;
K.	ottaa huomioon, että parlamenttia ei voida rinnastaa tuomioistuimeen eikä parlamentin jäsentä voida pitää koskemattomuuden pidättämistä koskevassa menettelyssä ”syytettynä”[footnoteRef:2]; [2:  	Unionin yleisen tuomioistuimen tuomio 30.4.2019, Briois v. parlamentti, T-214/18, ECLI:EU:T:2019:266.] 

1.	päättää pidättää Grzegorz Braunin koskemattomuuden;
2.	kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan toimivaltaiselle viranomaiselle ja Grzegorz Braunille.

